b'\n_START_ARTICLE_\nPadmasambhava\n_START_PARAGRAPH_\nPadmasambhava  Sanskrit Padmasambh\xc4\x81va; tibetansko \xe0\xbd\x94\xe0\xbd\x91\xe0\xbe\xa8\xe0\xbc\x8b\xe0\xbd\xa0\xe0\xbd\x96\xe0\xbe\xb1\xe0\xbd\xb4\xe0\xbd\x84\xe0\xbc\x8b\xe0\xbd\x82\xe0\xbd\x93\xe0\xbd\xa6\xe0\xbc\x8d;\xc2\xa0Wylie: pad+ma \' byung gnas (EWTS); mongolsko \xd0\xbb\xd0\xbe\xd0\xb2\xd0\xbe\xd0\xbd \xd0\x91\xd0\xb0\xd0\xb4\xd0\xbc\xd0\xb0\xd0\xb6\xd1\x83\xd0\xbd\xd0\xb0\xd0\xb9, lovon Badmajunai, kitaj\xc5\xa1\xc4\x8dina: \xe8\x8e\xb2\xe8\x8a\xb1\xe7\x94\x9f\xe5\xa4\xa7\xe5\xa3\xab (pinyin: Li\xc3\xa1nhu\xc4\x81sh\xc4\x93ng) (slovensko: \xe2\x80\x9eZ lotosa rojeni\xe2\x80\x9c) v himalajskem obmo\xc4\x8dju poznan tudi kot Guru Rinpo\xc4\x8de (\xe2\x80\x9ePrevzvi\xc5\xa1eni u\xc4\x8ditelj\xe2\x80\x9c), je bil  budisti\xc4\x8dni u\xc4\x8ditelj in tantri\xc4\x8dni jogi, ki je po izro\xc4\x8dilu za\xc4\x8detnik budizma v Tibetu. \xc5\xbdivel je v 8. stoletju v \xc4\x8dasu tibetanskega kralja  Trisong Decena (vladal med 755 do 794), ki ga je iz Indije poklical v Tibet.\n_START_SECTION_\n\xc5\xbdivljenje\n_START_PARAGRAPH_\nPo izro\xc4\x8dilo se je rodil v kraljevini Udj\xc3\xa1na, na obmo\xc4\x8dju sedanjega kraja Swat v Pakistanu. Poro\xc4\x8dil se je s h\xc4\x8derko tamkaj\xc5\xa1njega kralja. Po odhodu v Tibet in po dokon\xc4\x8danju samostana Samje, mu je kralj Trisong Decen ponudil svojo \xc5\xbeeno, dakini Je\xc5\xa1e Cogjal, s katero se je poro\xc4\x8dil dve leti prej. To velikodu\xc5\xa1no dejanje je povzro\xc4\x8dilo \xc5\xa1kandal in razjezilo ministre, ki so ostali zvesti religiji B\xc3\xb6n. Tantri\xc4\x8dni par je zbe\xc5\xbeal proti Tidru, in se tam zatekel v jamo severovzhodno od Lhase, dokler se duhovi niso umirili._NEWLINE_V Tibetu je zaslu\xc5\xbeen  za prihod tantri\xc4\x8dnega budizma in za 25 ali 26 neposrednih u\xc4\x8dencev (sledilcev), vsi so ustvarili izredno mo\xc4\x8dna tibetanska besedila.  Po zapustitvi kraljevega dvora je s svojimi u\xc4\x8denci ustanovil \xc5\xa1olo budizma imenovano \xc5\x87ingmapa (pomeni: Stari obred), ki _NEWLINE_trdi, da najbolj zvesto sledi originalnemu u\xc4\x8denju Padmasambhave, povdarjajo\xc4\x8d tantri\xc4\x8dni ritual, \xc4\x8da\xc5\xa1\xc4\x8denje in joga. Osnovni teksti nauka sekte, ki naj bi bili pokopani skupaj s Padmasambhavo, so bili najdeni okoli leta 1125. Padmasambhava je tudi imel veliko tantri\xc4\x8dnih knjig prevedenih iz originalnega sanskrita v tibetan\xc5\xa1ino._NEWLINE__NEWLINE_V Tibetu je bila v tem \xc4\x8dasu raz\xc5\xa1irjena \xc4\x8drna magija in darovanje demonom, ki so izni\xc4\x8dili vsak poskus tibetanskega vodstva, da bi uvedli budizem, vse do prihoda Padmasambhave. O njem je pred tem malo znanega. Pomagal je pri izgradnji prvega budisti\xc4\x8dnega samostana na Tibetu pri kraju Samje, ki so ga gradili pod patronatom kralja Trisong Decena, tako da je iz mesta gradnje odgnal demone. Dvor kralja je kmalu zapustil zaradi dvornih intrig in zgra\xc5\xbeanja nebudistov nad tem da mu je kralj podaril \xe2\x80\x9edakini\xe2\x80\x9c t.j. "vilo modrosti" kot prile\xc5\xbenico._NEWLINE_Prvi \xc5\xbeivljenjepis Padmasambhave izhaja \xc5\xa1ele iz 14. stoletja in vsebuje mnogo legendarnih dogodkov.  Drugi viri do takrat niso znani. _NEWLINE_Okrog \xc5\xbeivljenja in dela Padmasambhave je zraslo kar nekaj legend, zato so ga privr\xc5\xbeenci tibetanskega budizma v Tibetu, Nepalu, Butanu, indijskih himalajskih zveznih dr\xc5\xbeavah in drugje splo\xc5\xa1no priznali kot "drugega Budo". _NEWLINE_To je bilo v skladu s tantri\xc4\x8dnim na\xc4\x8delom, da ne odpravljamo negativnih sil, temve\xc4\x8d jih preusmerimo, da spodbudijo pot k duhovnemu prebujanju._NEWLINE_Po izro\xc4\x8dilu je med bivanjem v Tibetu ustanovil prvi samostan v Tibetu Samje (angl.: Samye Gompa), pridobil prve menihe in ljudi pridobil za prakticiranje tantri\xc4\x8dnega budizma. Viri, ki se nana\xc5\xa1ajo na \xc5\xbeivljenje Padmasambhave, pa niso v enotni glede dol\xc5\xbeine \xc4\x8dasa, ki ga je pre\xc5\xbeivel v Tibetu. Navaja se \xc4\x8das med \xc5\xa1estimi meseci in petdesetimi leti. Vsekakor pa ga je zapustil in bival v ve\xc4\x8d mestih v Himalajskem pogorju. V Butanu _NEWLINE_V Butanu je povezan s slovitim samostanom Takt\xc5\xa1angom ali samostanom "Tigrovo gnezdo", zgrajenim na strmi steni, pribli\xc5\xbeno 500 metrov nad ravnico doline Paro. Izro\xc4\x8dilo pravi, da je tja priletel iz Tibeta na hrbtu svoje najljub\xc5\xa1e prile\xc5\xbenice Je\xc5\xa1e Cogjal (angl.:Yeshe Tsogyal), ki jo je za namene potovanja spremenil v lete\xc4\x8do tigrico. Duhovno razsvetljenim menihom je ukazal, naj tukaj zgradijo samostan._NEWLINE_Kasneje je odpotoval v okro\xc5\xbeje Bumtang (v sodobnem Butanu), da bi pokoril mo\xc4\x8dno bo\xc5\xbeanstvo, ki ga je u\xc5\xbealil lokalni kralj. Po lokalni legendi je odtis telesa Padmasambhave mogo\xc4\x8de najti v steni jame v bli\xc5\xbenjem templju Kurd\xc5\xbee Lhakhang v Butanu.'